પૂર્વ વિસ્તારમાં સામાજિક ઉત્સવો અને મેળાવડાઓ યોજવા માટે કોઈ ચોક્કસ સુવિધા ઉપલબ્ધ નથી, તેથી પૂર્વ વિસ્તારમાં કરોડોના ખર્ચે સિટી કન્વેશન સેન્ટરનું નિર્માણ કરવામાં આવશે. ઉપરાંત પૂર્વના નાગરિકોને હરવાફરવા માટે કાંકરિયા સુધી લાંબા ન થવું પડે તે માટે આધુનિક એમ્યુઝમેન્ટ પાર્ક સાથેનું સિટી પિકનિક પોઇન્ટ તૈયાર કરાશે. માણેકચોક જેવા ખાણીપીણી બજાર તમામ ઝોનમાં ઊભા કરવામાં આવશે.